5. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ ΚΑΙ  ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.10382 της 9/16 Νοεμ. 1974 (ΦΕΚ  Β΄ 1167) Περί καταργήσεως Κατηγορίας Επιστολικών Τηλεγραφημάτων εις τον Ευρωπαϊκόν χώρον. Έχοντες υπ’ όψιν: 1.Τον Α.Ν. 280/1968 «περί κυρώσεως της εν Μοντραί Ελβετίας υπογραφείσης Συμφωνίας περί Ευρωπαϊκής Διασκέψεως Ταχυδρομείων - Τηλεπικοινωνιών». 2.Το Ν.Δ. 165/1973 «περί Οργανισμού Τηλεπικοινωνιών της Ελλάδος». 3.Την σχετικήν σύστασιν της Ευρωπαϊκής Διασκέψεως Ταχυδρομείων-Τηλεπικοινωνιών (CEPT) αναφερομένην εις την κατάργησιν των επιστολικών τηλεγραφημάτων εις τας σχέσεις μεταξύ των χωρών του Ευρωπαϊκού Συστήματος. 4.Την υπό του Διοικ. Συμβουλίου του Ο.Τ.Ε. ληφθείσαν κατά την υπ’ αριθ. 1321/26.9.1974 συνεδρίασιν αυτού απόφασιν, περί καταργήσεως των επιστολικών τηλεγραφημάτων καταγωγής ή προορισμού Ελλάδος εις τας σχέσεις μετά των χωρών των ανηκουσών εις τον Ευρωπαϊκόν χώρον, ήτοι των χωρών της Ευρώπης και των χωρών Αλγερίας, Λιβύης, Μαρόκου, Ισπανικής Σαχάρας και Τυνησίας. 5.Την ανάγκην εναρμονίσεως της Ελλάδος προς την υπό της CEPT ληφθείσαν απόφασιν. 6.Την προβλεπομένην από του προσεχούς έτους εφαρμογήν εις τον Ευρωπαϊκόν χώρον του νέου συστήματος δυαδικής τιμολογήσεως, αποφασίζομεν: Όπως από 1 Νοεμ. 1974 μη γίνωνται δεκτά επιστολικά τηλεγραφήματα καταγωγής ή προορισμού Ελλάδος εις τας σχέσεις μετά των χωρών των ανηκουσών εις την Ευρωπαϊκήν Διέλευσιν. 